Specialiųjų pirkimo sąlygų 6 priedas
„Pasiūlymų vertinimo kriterijai ir sąlygos“
PASIŪLYMŲ VERTINIMO KRITERIJAI IR SĄLYGOS
1. Neatmesti pasiūlymai vertinami pagal kainos ir kokybės santykį (pasiūlymo techninės charakteristikos vertinamos kiekybiškai) šiame priede nustatyta tvarka.
2. Ekonomiškai naudingiausiu pripažįstamas pasiūlymas, kurio balų suma, apskaičiuota pagal toliau nustatytus pasiūlymų vertinimo kriterijus ir sąlygas, yra didžiausia.
1 lentelė
	Eil. Nr.
	Vertinimo kriterijai ir jų parametrai
	Kriterijaus funkcinio parametro lyginamasis svoris
	Lyginamasis svoris ekonominio naudingumo įvertinime

	1
	2
	3
	4

	1.
	Bendra pasiūlymo kaina (C)
	–
	X = 60

	2.
	Tiekėjo sutarties vykdymui skiriamų specialistų patirtis, viršijanti Specialiųjų pirkimo sąlygų 4 priede nustatytą minimalią patirtį (T)
	–
	Y = 40

	2.1.
	Specialistas Nr. 1 – projekto vadovas (T₁)
	R₁
1 patirties vienetas (minimalus kvalifikacijos reikalavimas) – 0 balų
2 patirties vienetai – 1 balas
3 patirties vienetai – 2 balai
4 patirties vienetai – 3 balai
5 ir daugiau patirties vienetų – 4 balai
K₁ = 4
	Z₁ = 0,50
Maksimali kriterijaus parametro vertė – 20 balų

	
	Per pastaruosius 8 (aštuonis) metus iki pasiūlymų pateikimo termino pabaigos vadovauta įgyvendinant užbaigtas sutartis arba projektus*, atitinkančius Specialiųjų pirkimo sąlygų 4 priedo 2.1.2 papunktyje nustatytą patirties reikalavimą (R₁).
	
	

	2.2.
	Specialistas Nr. 2 – pavojingų medžiagų specialistas (T₂)
	R₂
1 patirties vienetas (minimalus kvalifikacijos reikalavimas) – 0 balų
2 patirties vienetai – 1 balas
3 patirties vienetai – 2 balai
4 patirties vienetai – 3 balai
5 ir daugiau patirties vienetų – 4 balai
K₂ = 4
	Z₂ = 0,25
Maksimali kriterijaus parametro vertė – 10 balų

	
	Per pastaruosius 8 (aštuonis) metus iki pasiūlymų pateikimo termino pabaigos pagal įvykdytas ar tebevykdomas sutartis arba projektus* specialistas tinkamai atliko ir užbaigė Specialiųjų pirkimo sąlygų 4 priedo 2.2.2 papunktyje nustatytą patirties reikalavimą atitinkančias veiklas (R₂).
	
	

	2.3.
	Specialistas Nr. 3 – aplinkosaugos specialistas (T₃)
	R₃
1 patirties vienetas (minimalus kvalifikacijos reikalavimas) – 0 balų
2 patirties vienetai – 1 balas
3 patirties vienetai – 2 balai
4 patirties vienetai – 3 balai
5 ir daugiau patirties vienetų – 4 balai
K₃ = 4
	Z₃ = 0,25
Maksimali kriterijaus parametro vertė – 10 balų

	
	Per pastaruosius 8 (aštuonis) metus iki pasiūlymų pateikimo termino pabaigos pagal įvykdytas ar tebevykdomas sutartis arba projektus* specialistas tinkamai atliko ir užbaigė Specialiųjų pirkimo sąlygų 4 priedo 2.3.2 papunktyje nustatytą patirties reikalavimą atitinkančias veiklas (R₃).
	
	


3. Pasiūlymo ekonominis naudingumas (S) apskaičiuojamas sudedant tiekėjo pasiūlymo kainos (C) ir kokybės kriterijaus (T) balus:

C ir T kriterijų balai apvalinami pagal aritmetines taisykles iki 2 skaitmenų po kablelio.
4. Pasiūlymo kainos (C) balai apskaičiuojami mažiausios pirkime pasiūlytos kainos (Cmin) ir vertinamo pasiūlymo kainos (Cp) santykį padauginus iš kainos lyginamojo svorio (X):

čia: Cmin – mažiausia neatmesto pasiūlymo kaina; Cp – vertinamo pasiūlymo kaina; X = 60.
5. Kokybės kriterijaus (T) balai apskaičiuojami sudedant atskirų kriterijaus parametrų (Ti) balus ir jų sumą padauginant iš kokybės kriterijaus lyginamojo svorio (Y):

6. Kiekvieno kriterijaus parametro (Ti) balai apskaičiuojami specialisto papildomos patirties balų (Ri) ir maksimalios atitinkamo kriterijaus reikšmės (Ki) santykį padauginus iš parametro lyginamojo svorio (Zi):

čia: i – atitinkamo specialisto numeris; R₁, R₂, R₃ – pagal 1 lentelę suteiktas balų skaičius; K₁ = K₂ = K₃ = 4; Z₁ = 0,50, Z₂ = 0,25, Z₃ = 0,25; Y = 40.
7. Pasiūlymų vertinimą pagal C ir T kriterijus atlieka pirkimo komisija. Komisija turi teisę pasitelkti ekspertus.
8. Kokybės kriterijaus parametrų vertinimas:
8.1. T₁: vertinamas projekto vadovo patirties vienetų, atitinkančių 1 lentelės 2.1 papunktyje nustatytus reikalavimus, skaičius. Vertinamos tik užbaigtos sutartys arba projektai. Už kiekvieną minimalią kvalifikaciją viršijantį patirties vienetą skiriamas 1 balas. Vertinami ne daugiau kaip 4 papildomi patirties vienetai; už 5 ir daugiau tinkamų patirties vienetų skiriama maksimali R₁ reikšmė – 4 balai.
8.2. T₂: vertinamas pavojingų medžiagų specialisto patirties vienetų, atitinkančių 1 lentelės 2.2 papunktyje nustatytus reikalavimus, skaičius. Sutartis arba projektas gali būti įvykdytas ar tebevykdomas, tačiau specialistas turi būti tinkamai atlikęs ir užbaigęs vertinamas veiklas. Už kiekvieną minimalią kvalifikaciją viršijantį patirties vienetą skiriamas 1 balas. Vertinami ne daugiau kaip 4 papildomi patirties vienetai; už 5 ir daugiau tinkamų patirties vienetų skiriama maksimali R₂ reikšmė – 4 balai.
8.3. T₃: vertinamas aplinkosaugos specialisto patirties vienetų, atitinkančių 1 lentelės 2.3 papunktyje nustatytus reikalavimus, skaičius. Sutartis arba projektas gali būti įvykdytas ar tebevykdomas, tačiau specialistas turi būti tinkamai atlikęs ir užbaigęs vertinamas veiklas. Už kiekvieną minimalią kvalifikaciją viršijantį patirties vienetą skiriamas 1 balas. Vertinami ne daugiau kaip 4 papildomi patirties vienetai; už 5 ir daugiau tinkamų patirties vienetų skiriama maksimali R₃ reikšmė – 4 balai.
9. Vertinama tik tų pasiūlytų specialistų patirtis, kurie atitinka visus Specialiųjų pirkimo sąlygų 4 priede jiems nustatytus minimalius kvalifikacijos reikalavimus. Jeigu tai pačiai pozicijai siūlomi keli specialistai, tiekėjas specialistų sąraše turi aiškiai nurodyti vieną specialistą, kurio papildoma patirtis vertinama; kelių specialistų patirtis nesumuojama.
10. Minimalią kvalifikaciją pagrindžiantis patirties vienetas papildomų balų nesuteikia. Ta pati sutartis arba tas pats projektas negali būti kartu įskaityti kaip minimalų kvalifikacijos reikalavimą pagrindžianti ir kaip papildomai vertinama patirtis.
11. Vienas patirties vienetas pagal kiekvieną kriterijaus parametrą skaičiuojamas vieną kartą, net jeigu pagal tą pačią sutartį ar projektą atliktos kelios vertinimo kriterijaus reikalavimus atitinkančios veiklos. Ta pati patirtis negali būti kartu skaičiuojama kaip sutartis ir kaip projektas. Tas pats faktiškai atliktas darbas, net jeigu jis įformintas keliais dokumentais, pagal tą patį kriterijaus parametrą tam pačiam specialistui įskaitomas tik vieną kartą. Jeigu tas pats specialistas siūlomas kelioms pozicijoms, tas pats patirties vienetas gali būti vertinamas pagal kiekvieną atitinkamą kriterijaus parametrą tik tuo atveju, jeigu atskirai atitinka kiekvienam parametrui nustatytus reikalavimus.
12. Papildoma patirtis pagrindžiama kartu su pasiūlymu pateikiamais Specialiųjų pirkimo sąlygų 4 ir 5 prieduose nurodytais dokumentais. Nepateikus pakankamų įrodymų dėl konkretaus papildomo patirties vieneto, už jį balai neskiriami, tačiau minimalios kvalifikacijos vertinimui taikomos pirkimo dokumentuose ir teisės aktuose nustatytos tikslinimo taisyklės.
13. Sutartį vykdo pasiūlyme nurodyti specialistai. Keičiant specialistą, naujas specialistas turi atitikti minimalius kvalifikacijos reikalavimus, o jo papildomos patirties įvertinimas negali būti mažesnis už keičiamo specialisto papildomos patirties įvertinimą, pagal kurį pasiūlymui buvo suteikti ekonominio naudingumo balai.
SĄVOKOS IR TAIKYMO TAISYKLĖS
* Patirties vienetu laikoma viena Specialiųjų pirkimo sąlygų 4 priedo atitinkamame papunktyje nustatytą reikalavimą atitinkanti sutartis arba projektas. Projekto vadovo atveju visa sutartis ar visas projektas turi būti tinkamai užbaigtas per pastaruosius 8 (aštuonerius) metus iki pasiūlymų pateikimo termino pabaigos. Sutartis ar projektas gali būti pradėtas vykdyti anksčiau nei prieš nurodytą 8 (aštuonerių) metų laikotarpį, tačiau visa sutartis ar visas projektas turi būti tinkamai užbaigtas per šį laikotarpį. Pavojingų medžiagų specialisto ir aplinkosaugos specialisto atveju sutartis ar projektas gali būti tebevykdomas ir pradėtas vykdyti anksčiau nei prieš nurodytą 8 (aštuonerių) metų laikotarpį, tačiau specialistas turi būti visiškai ir tinkamai užbaigęs jam priskirtas, vertinimo kriterijaus reikalavimus atitinkančias funkcijas ar veiklas per pastaruosius 8 (aštuonerius) metus iki pasiūlymų pateikimo termino pabaigos. Projektu laikomas pagal projekto finansavimo sutartį, dotacijos sutartį ar kitą lygiavertį teisinį pagrindą vykdytas mokslinių tyrimų ir (ar) eksperimentinės plėtros projektas, kurio veiklos atitinka konkretaus kvalifikacijos reikalavimo turinį ir yra pagrįstos dokumentais. Vidinė įstaigos ar įmonės veikla be tokio teisinio pagrindo projektu nelaikoma. Vienas projektas laikomas vienu patirties vienetu; ta pati patirtis negali būti kartu skaičiuojama kaip sutartis ir kaip projektas.




